b'\n_START_ARTICLE_\nNettbuss Nordfjord-Ottadalen\n_START_SECTION_\nVirksomhet\n_START_PARAGRAPH_\nSelskapet har hatt en omfattende virksomhet persontrafikk med buss fra M\xc3\xa5l\xc3\xb8y i vest, Bergen Oslo i s\xc3\xb8r, Trondheim i nord og Gudbrandsdalen/ Lillehammer i \xc3\xb8st. Rutenettet omfattet lokaltrafikk i Nordfjord og deler av Sunnm\xc3\xb8re, Ottadalen, deler av Gudbrandsdalen, dessuten Gausdal og Lillehammer-omr\xc3\xa5det. I tillegg var det en rekke ekspressbussruter fra disse omr\xc3\xa5dene til Bergen, Trondheim og Oslo, blant annet Nordfjordekspressen. Disse rutene gikk i regi av NOR-WAY Bussekspress og Nettbuss express._NEWLINE_Selskapet drev tidligere ogs\xc3\xa5 godstrafikk \xe2\x80\x93 b\xc3\xa5de lokalt og langtransport. Fra 1. januar 2008 ble denne trafikken lagt til Fjord1 Transport._NEWLINE_Nettbuss kj\xc3\xb8pte 51 prosent av aksjene i selskapet h\xc3\xb8sten 2011 og fra 1. januar 2012 ble navnet endret til Nettbuss Nordfjord-Ottadalen AS._NEWLINE_Etter at selskapet ved nytt\xc3\xa5r 2014 og sommeren 2014 mistet begge sine tidligere ruteomr\xc3\xa5der, drev selskapet kun med tur- og ekspressbusskj\xc3\xb8ring._NEWLINE_1. mai 2015 ble selskapet fusjonert inn i Nettbuss Ekspress AS, siden 1. januar 2016 kjent som Nettbuss Travel AS.'